VM i fotball 2014 – Gruppe A

Gruppe A i VM i fotball 2014 bestod av vertsnasjonen Brasil, Kroatia, Mexico og Kamerun. Kampene i denne gruppen ble spilt mellom 12. og 23. juni 2014. 

Brasil og Mexico gikk videre til sluttspillet som henholdsvis gruppevinner og -toer med sju poeng hver, mens Kroatia og Kamerun ble slått ut etter å ha tapt henholdsvis to og tre kamper. 

Vinneren av gruppe A (Brasil) møtte toeren i gruppe B (Chile) i åttendedelsfinalen som ble spilt 28. juni, mens toeren i gruppe A (Mexico) møtte vinneren av gruppe B (Nederland) i åttendedelsfinalen som ble spilt 29. juni.

Lag 

Noter

Tidligere møter i VM-sammenheng  
Nedenfor er en oversikt over tidligere møter i VM-sluttspill mellom lagene i gruppen:
Brasil − Kroatia
 2006, gruppespill: Brasil 1–0 Kroatia
Brasil − Mexico
 1950, gruppespill: Brasil 4–0 Mexico
 1954, gruppespill: Brasil 5–0 Mexico
 1962, gruppespill: Brasil 2–0 Mexico
Kamerun − Brasil
 1994, gruppespill: Kamerun 0–3 Brasil
Kroatia − Mexico
 2002, gruppespill: Kroatia 0–1 Mexico

Tabell

Kamper

Brasil − Kroatia  
Disse to lagene hadde møtt hverandre to ganger før, inkludert gruppespillkampen i VM i 2006 som Brasil vant 1−0. Den kroatiske angrepsspilleren Mario Mandžukić kunne ikke spille kampen på grunn av karantene, som han hadde pådratt seg etter å ha blitt utvist i lagets siste kvalifiseringskamp mot Island. 

Kroatia gikk opp i ledelsen etter Marcelos selvmål drøyt elleve minutter ut i første omgang, men etter 29 minutter fikk Neymar utlignet for vertsnasjonen med et skudd fra omkring 23 meters hold. I andre omgang tok Brasil ledelsen ved Neymar på straffespark, etter at Dejan Lovren ble tvilsomt avblåst for å ha revet ned Fred innenfor sekstenmeteren. Oscar sikret seieren på overtid ved å sette inn 3−1 til Brasil med et skrudd skudd fra 20 meter med utsiden av sin høyre fot. 

På pressekonferansen etter kampen ga Kroatias trener Niko Kovač tydelig uttrykk for sin misnøye med tildelingen av straffesparket, som han kalte «latterlig» og «en skam», men Brasil-treneren Luiz Felipe Scolari var på sin side enig med dommerens avgjørelse. 

Kampen ble spesiell som følge av en rekke enestående hendelser. Dette var første gang i fotball-VMs historie hvor turneringens første mål kom i form av selvmål. Målet var også det første selvmålet Brasil har scoret i løpet av VM-historien. For første gang i en VM-kamp ble såkalt «forsvinnende spray» og mållinjeteknologi benyttet for å bistå dommerne.

Mexico − Kamerun  
Disse to lagene hadde møtt hverandre én gang tidligere, i en vennskapskamp i 1993.

Brasil − Mexico 
Brasil og Mexico hadde spilt mot hverandre 38 ganger tidligere, deriblant tre ganger i gruppespillet i VM hvor Brasil gikk seirende ut alle gangene (1950: 4–0; 1954: 5–0; 1962: 2–0). Siste møte mellom disse lagene var i gruppespillet i FIFA Confederations Cup 2013, da Brasil vant 2−0 etter mål av Neymar og Jô.

Kamerun − Kroatia 
Disse to lagene hadde aldri møtt hverandre før.

Kamerun − Brasil 
Kamerun og Brasil hadde tidligere møtt hverandre fire ganger, deriblant i en gruppekamp i VM i 1994 som Brasil vant 3−0 etter mål av Romário, Márcio dos Santos og Bebeto. Det siste møtet mellom lagene var i gruppespillet i FIFA Confederations Cup 2003, da Kamerun vant 1−0 etter mål av Samuel Eto'o. Brasil hadde vunnet tre av de fire kampene mellom landene. 

Dette var Brasils 100. VM-kamp, og vertsnasjonen ble det andre landet etter Tyskland som nådde denne milepælen. Dette var også Kameruns første kamp mot en vertsnasjon i et VM. Den kamerunske midtbanespilleren Alex Song hadde karantene på grunn av utvisning i forrige kamp mot Kroatia, og kunne følgelig ikke spille denne kampen (og Kameruns neste to kamper).

Kroatia − Mexico  
Disse to lagene hadde tidligere møtt hverandre tre ganger, deriblant i en gruppekamp i VM i 2002 som Mexico vant 1−0 etter et straffespark av Cuauhtémoc Blanco. Kroatias tidligere seire hadde kommet i vennskapskamper, og landet ledet 2−1 i innbyrdes oppgjør før dette møtet.

Referanser

Eksterne lenker 
 VM i fotball 2014 - Gruppe A  − FIFA.com 

Gruppe A